Jou artikel is dan in Afrikaans, Deon Maas! | Netwerk24
Deur Dr. Milda De Vaal-Stanton, Pretoria 16 Januarie 2017 05:31
As liefhebber van alle tale en veral Afrikaans het ek Deon Maas se artikel (Beeld, 14/01) insiggewend gevind. Sy deeglike navorsing is bewonderenswaardig.
Die neerhalende ondertoon van die artikel het my egter nie ontgaan nie.
Noem dan maar voortaan vir S.J. du Toit "die vader van die erkenning van Afrikaans" net om van die "mite" dat hy die "vader van Afrikaans was" ontslae te raak, en sodoende op minder tone te trap.
Ek wil Maas herinner daaraan dat nóg die geskiedenis soos wat dit toe wel verloop het nóg die bestaan van 'n taal met die trek van 'n vuurhou­tjie uitgewis kan word. As bewys daarvoor staan die blote feit dat hy sy artikel in Afrikaans geskryf het nou vir ewig as onuitwisbare monument.